Foto: RIA Novosti Chexiya rahbari Milosh Zeman AQSh prezidenti Donald Tramp Rossiya bilan munosabatlarni yo‘lga qo‘yish bo‘yicha bergan saylovoldi va’dasini bajarmayotganidan afsus bildirdi. “Men siyosatda 25 yildan keyin go‘l emasman. Biroq agar inson saylovdan oldin nimadir haqida gapirsa, unda g‘alabadan keyin o‘z va’dalarini bajarishi kerak. Donald Tramp prezidentlik saylovlaridan oldin Rossiya bilan munosabatlarni yaxshilashga va’da bergandi. Hozir u aksini qilmoqda, bu esa u o‘z va’dasini bajarmayotganini bildiradi. Bu men uchun ko‘ngil sovishdir”, deb aytgan Zeman. Zeman bu haqda TV Barrandov telekanali orqali chiqishi vaqtida aytgan.